निर्दोषों को फंसाने का आरोप, गुर्जर समाज में आक्रोश
करौली. हत्याके आरोप में निर्दोष लोगों को फंसाने के विरोध में किरोड़ी सिंह बैसला के नेतृत्व में कलेक्टर-एसपी को ज्ञापन देने जाते गुर्जर समाज के नेता।
बैसला के नेतृत्व में समाज के लोगों ने कलेक्टर-एसपी को दिया ज्ञापन
कार्यालयसंवाददाता | करौली
गतदिनों मासलपुर मोड़ निवासी अमरसिंह माली की हत्या के मामले में निर्दोष लोगों को फंसाने के विरोध में गुर्जर समाज के पंच पटेलों ने कर्नल किरोड़ी बैसला के नेतृत्व में कलेक्टर पुलिस अधीक्षक को ज्ञापन देकर मामले की निष्पक्ष जांच करने की मांग की।
कर्नल किरोड़ी सिंह बैंसला, हाकिम सिंह, शेरसिंह बैंसला, रामरज, रेख सिंह, हरदयाल, शीशराम, साहबसिंह सहित कई लोगों ने बताया कि गत दिनों मासलपुर मोड निवासी अमरसिंह माली की हत्या के मामले में सैनी समाज द्वारा प्रशासन पुलिस पर अनावश्यक दबाव बनाया जा रहा है। जबकि अभी तक पोस्टमार्टम रिपोर्ट नहीं आई है। उन्होंने बताया कि मृतक अमरसिंह माली शराब पीने का आदि था और जिस रात उसकी मृत्यु हुई थी उस रात भी उसने शराब पी रखी थी। इससे इंकार नहीं किया जा सकता। मृतक की प|ी ने जिन तीन लोगों को नामजद कर मामला दर्ज कराया है वह तो कोई आपराधिक प्रवृति के लोग थे और ही कभी इस प्रकार के कार्यों में लिप्त रहे हैं, जबकि कई जानकारों ने बताया कि मृतक अमरसिंह का सबसे ज्यादा हितैषी पूरणसिंह ही था।
उन्होंने बताया कि मृतक अमरसिंह की उसके परिवार उसके समाज द्वारा अब परवाह की जा रही है उतनी यदि पूर्व में की गई होती तो उसे शराब का आदि होने से बचाया जा सकता और शायद आज ये दुर्घटना घटित नहीं हो सकती।
हत्याहुई है तो दोषियों को नहीं बख्शा जाए
गुर्जरसमाज के पदाधिकारियों ने बताया कि वाकई में अमरसिंह माली की हत्या हुई है तो दोषी लोगों को किसी भी सूरत में नहीं बक्शा जाए। इसके लिए गुर्जर समाज सैनी समाज के साथ है मृतक के परिवार के प्रति गहरी संवेदना वयक्त करते हैं। इसके साथ ही उन्होंंने पुलिस प्रशासन को चेतावनी दी कि उक्त प्रकरण में किसी भी निर्दोष लोगों को दबाव बनाकर फंसाया गया तो उसे किसी भी सूरत में बर्दाश्त नहीं किया जाएगा। पुलिस इस मामले में निष्पक्ष जांच करें। ज्ञापन देने वालों में भानू प्रताप गुर्जर, धीरेंद्र बैंसला, सुग्रीव सिंह, हुकम सिंह, लक्ष्मणसिंह, समय सिंह, विनोद, राधेश्याम, महेश, द्वारका, रेख सिंह, द्वारिका, भरतू, जनक सिंह, हरदयाल सहित समाज के कई लोग उपस्थित थे।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva